

Αρκαλοχώρι, 16/10/2024

Προς: ΜΜΕ

**ΔΕΛΤΙΟ ΤΥΠΟΥ**

**Στο Δήμο Μινώα Πεδιάδας «περνάει» η διαχείριση του τουριστικού Καταφυγίου Τσούτσουρα**

Χαιρετίζουμε την απόφαση της Υπουργού Τουρισμού κ. Όλγας Κεφαλογιάννη για την ικανοποίηση του αιτήματος που υπέβαλε ο Δήμος Μινώα Πεδιάδας, μετά από την 96/2024 απόφαση του Δημοτικού Συμβουλίου για την διαχείριση του τουριστικού Καταφυγίου Τσούτσουρα.

Το τουριστικό καταφύγιο Τσούτσουρα που είναι ημιτελές και «ορφανό» εδώ και δύο δεκαετίες, περνά στη διαχείριση του Δήμου Μινώα Πεδιάδας μετά από αίτημα του, με τη δέσμευση ότι θα εκπονηθούν όλες οι απαραίτητες μελέτες για την ολοκλήρωση του και την προστασία της ακτής που έχει διαβρωθεί σημαντικά.

Τέλος ευχαριστούμε όλους όσοι συνέβαλαν για να ληφθεί αυτή η απόφαση και ιδιαίτερα τις Υπηρεσίες του Υπουργείου Τουρισμού.